Şaristanê Hanau yê Almanya de vizêr şan di hêrişê çekdarî ameyî kerdene. Yeno vatene ke hêriş de 11 kesî merdî.
Goreyê xeberanê çapemenîya Almanya hêrişkaran destpêk de eşt klubekê nargîleyî yê taxa Heumarktî ser. Dima zî cayê Kesselstadtî de kewt merkezêkê bi nameyê Arena Bar û guleyî varnayî der û dormeyî.
Goreyê xeberan 9 kesî hêriş de ameyî kiştene.
Goreyê xeberan versûcê hêrişî hemwelatîyêkê almanî yo nîjadperest Tobias R. yo û serê sibayî keyeyê xo de meyîtêkê bînî reyde ame dîyene.
Tobias R.yî hêrişî ra verî mesajêk verda û nuşt ke: ''Xerîbê ke almanij nîyê sînorî ra teber bêrê kerdene û ganî bêrê îmhakerdene.
Hêrişker serê sibayî keyeyê xo de meyîtêkê bînî reyde ame dîyene.
Ame parekerdene ke zafê kesanê ke merdî kurd ê.
